Mooiplaatser wen trofee vir beste brandbestryding
Monday, 23 June 2014 21:16
Mooiplaatser Nick Woodrow het die Welbekend Brandbestrydingsvereniging-trofee vir die beste wyk uit 14 ontvang. Nick staan aan die hoof van wyk nege, wat Mooiplaats, Zwavelpoort en Boschkop insluit.
Hy het die trofee gewen vir die brandverslae wat hy altyd inhandig, die manier waarop hy sy wyk in die brandseisoen hanteer en nommers uitgee voor mense mag voorbrand maak.
Die Welbekend Brandbestrydingsvereniging (WBBV) dek rofweg die bedieningsgebiede van die volgende Polisiestasies: Boschkop, Bronkhorstspruit-suid en Welbekend.
Nick Woodrow, regs, ontvang die Welbekend Brandbestrydingsvereniging-trofee vir die beste wyk uit 14 van voorsitter Walter Schilling, links
Foto’s: Trix van den Berg
Grondeienaars wat lid is van ’n brandbestrydingsvereniging, wat onder die brandwet by die Department van Landbou, Bosbou en Visserye gestig is, word egter as onskuldig beskou tot daar met redelike sekerheid in ’n siviele saak bewys is dat hulle nalatig was.
Pieter du Toit, Herman van Zyl, brandoffisier, Nick Woodrow van wyk nege, en Walter Schilling, voorsitter
Die WBBV se brandbestuurspan is: Voorsitter: Walter Schilling, 076-855-4112; Brandoffisier: Herman van Zyl, 082-421-8043; Ondervoorsitter: Pieter Du Toit, 072-060-8612; en Finansies: Sonja Cilliers, 083-260-5065.